Theresa May

Theresa Mary May (née Brasier;Pronoonced  in Inglis born 1 October 1956) is a Breetish politeecian wha served as Prime Meenister o the Unitit Kinrick an leader o the Conservative Pairty frae 2016 tae 2019. She haes been the Member o Pairlament (MP) for Maidenhead syne 1997. May identifies as a ane-naition conservative an haes been chairacterised as a leeberal conservative. She wis the seicont female Prime Meenister an Conservative Pairty leader efter Margaret Thatcher.

The dauchter o a vicar, May grew up in Oxfordshire. Frae 1977 till 1983, she wirked for the Bank o Ingland, an frae 1985 till 1997 at the Association for Payment Clearing Services, servin as a cooncillor for Durnsford in Merton an aw. Efter unsuccessfu attempts tae be electit tae the Hoose o Commons in 1992 an 1994, she wis electit as the MP for Maidenhead in the 1997 general election. Frae 1999 tae 2010, May held a nummer o roles in the Shaidae Cabinets o William Hague, Iain Duncan Smith, Michael Howard an David Cameron, includin Shaidae Transport Secretary an Shaidae Wirk an Pensions Secretar. She wis Chairman o the Conservative Pairty frae 2002 tae 2003.

Efter the formation o a coaleetion govrenment follaeingthe 2010 general election, May wis appyntit Hame Secretar an Meeinister for Weemen an Equalities, giein up the latter role in 2012. Reappyntit efter the Conservative victory in the 2015 general election, she went on tae acome the langest-servin Hame Secretar syne James Chuter Ede ower 60 year previously. During her tenur she pursued reform o the Polis Federation, implementit a haurder line on drogs policy includin the bannin o khat, owersaw the introduction o electit Polis an Crime Commissioners, the deportation o Abu Qatada, the creaution o the Naitional Crime Augency an brocht in addeetional restrictions on immigration.

Follaeing Cameron's resignation in Juin 2016, May successfully contestit the Conservative leadership contest an automatically acame Prime Meenister in Julie. As Prime Meenister, May's focus haes primarily been on widrawin the UK frae the European Union. She haes cawed for the reintroduction o the grammar schuil seestem in the UK an aw. In Aprile 2017, May annoonced her intention for a general election for 8 Juin 2017, the follaein day pairlament votit in favour o the snap general election. In the election, despite gains in Scotland, the Conservatives lost thair majority an made an agreement wi Northren Ireland's Democratic Unionist Pairty tae stay in govrenment.

Efter her Brexit deal failed tae get support in the Hoose o Commons, Theresa May propaled her demission as Prime Meenister an Conservative leader on 24 Mey 2019, wi Boris Johnson bein chosen tae succeed her in baith poseetions in Julie.

References

Category:1956 births
Category:Prime Meenisters o the Unitit Kinrick
Category:Alumni o St Hugh's College, Oxford
Category:Breetish Anglicans
Category:Breetish Secretaries o State
Category:Cooncillors in Merton
Category:Conservative Pairty (UK) MPs
Category:Leaders o the Conservative Pairty (UK)
Category:Inglis Anglicans
Category:Female members o the Cabinet o the Unitit Kinrick
Category:Female members o the Pairlament o the Unitit Kinrick for Inglis constituencies
Category:Livin fowk
Category:Members o the Privy Cooncil o the Unitit Kinrick
Category:Fowk frae Eastbourne
Category:Fowk frae Maidenhead
Category:Secretaries o State for the Hame Depairtment
Category:UK MPs 1997–2001
Category:UK MPs 2001–2005
Category:UK MPs 2005–2010
Category:UK MPs 2010–2015
Category:UK MPs 2015–2017
Category:UK MPs 2017–2019
Category:UK MPs 2019–